יעל+ב

= =

=יום בחייה של מתנחלת= מה הופך התנחלות להתנחלות? בפשטות, התנחלות הוא כינוי נפוץ ליישוב שהקימו יהודים ישראלים מעבר לקו הירוק. הקו הירוק הוא קו הגבול שנקבע בשביתת הנשק ב-1948. לפי מפות קו זה, יהודה ושומרון אינן חלק משטחי מדינת ישראל. חלק משטחים אלו (יהודה, שומרון, עזה, סיני) נכבשו במלחמת ששת הימים. שטחים רחבים מאלה לא צורפו חוקית לשטח מדינת ישראל. חלקם נתנו לערבים (סיני, עזה). ביהודה ושומרון יושבים יהודים רבים. יהודים אלו נקראים "מתנחלים". בעומק, "התנחלות" הוא מקום שגרים בו אנשים עם אידיאולוגיה מסוימת. אידיאולוגיה זו היא שצריך ליישב את הארץ בכל מצב, שאסור לעזוב אף חלק קטן ממנו לשכנינו הערבים, וש"ארץ ישראל שייכת לעם ישראל." המתנחלים מאמינים שזהו מימוש הציונות. כ"מתנחלת", אמנם, אני לא באמת מרגישה שכל דקה ודקה בחיי, אני חיה את האידיאולוגיה של המתנחלים. בסך הכול, אני מאמינה שצריך לחיות בארץ ישראל. אני באה ממשפחה "מתונה", שלא מאמינה בהפגנות, מלחמות צבעים (כתום) ועוד. הסימנים של ההתנחלות בחיי הם רובם דברים שאני רואה, כמו אוטובוסים ממוגנים, סטיקרים וסרטים במכוניות של שכנים. אני רוצה להראות בקליפ החיים בהתנחלות לא סובבים סביב אידיאולוגיה, אלא פשוט חיים נורמאליים, עם משפחה, חברה וכו'. אני רוצה להראות שאני קשורה לגוש עציון לא מתוך אידיאולוגיה של יישוב הארץ, אלא בגלל שזה הבית שלי, פשוטו כמשמעו. בקליפ, אני מתכוונת לשים תמונות מהחיים שלי-תמונות מהאולפנא, תמונות של המשפחה ועוד, בשילוב עם תמונות של "התנחלות"-האידיאולוגיה כפי שאני רואה אותה בחיי היום-יום (בעיקר סטיקרים). בתמונות אלו אני אנסה להדגיש את המסר: אני מתנחלת, אבל אני חיה חיים של נערה (דתית לאומית) רגילה. זה המסר שלי בקליפ. צפייה נעימה. ההגדרה של התנחלות מבוסס על ויקיפדיה.

__ביביליוגרפיה__ "התנחלות", ויקיפדיה. 2 במאי 2010. כ"ב אייר תש"ע []

media type="custom" key="6304019"